b'\n_START_ARTICLE_\nSinepes un Medus\n_START_PARAGRAPH_\nSinepes un Medus - popul\xc4\x81r\xc4\x81s un rokm\xc5\xabzikas festiv\xc4\x81ls, kas norisin\xc4\x81j\xc4\x81s Madon\xc4\x81 no 1991. l\xc4\xabdz 2005. gadam. Festiv\xc4\x81ls ietv\xc4\x93ra gan jauno grupu konkursu, gan ar\xc4\xab viesu koncertu. Galven\xc4\x81s godalgas festiv\xc4\x81l\xc4\x81 bija "Liel\xc4\x81 sinepju balva" un "Liel\xc4\x81 medus balva", kas pirmo reizi tika pasniegtas 1995. gad\xc4\x81. Festiv\xc4\x81la galvenais organizators visus 15 gadus bija Imants Pulkstenis.\n_START_SECTION_\nJauno m\xc5\xabzi\xc4\xb7u konkurss\n_START_PARAGRAPH_\nSvar\xc4\xabg\xc4\x81k\xc4\x81 no festiv\xc4\x81la da\xc4\xbc\xc4\x81m visos gados ir bijusi jauno m\xc5\xabzi\xc4\xb7u konkurss, kur\xc4\x81 savus pirmos pan\xc4\x81kumus guvu\xc5\xa1i daudzi Latvij\xc4\x81 paz\xc4\xabstami m\xc5\xabzi\xc4\xb7i un grupas. Festiv\xc4\x81la "Sinepes un Medus" konkurs\xc4\x81 piedal\xc4\xabju\xc5\xa1ies: Bru\xc4\xa3is, V\xc4\x93ja Runa, Tumsa, Pienved\xc4\x93ja Piedz\xc4\xabvojumi, Skumju akme\xc5\x86i, Willow Farm, Herlis, Fact, Mary Jane, Sanctimony, Balo\xc5\xbeu Pilni Pagalmi, Time After Time, Heresiarh, Inokentijs M\xc4\x81rpls, Rosewater, R\xc5\xabsa, Gelousy, Exit, Preternatural, Dull Doll, FeiK, Hospit\xc4\x81\xc4\xbcu Iela, Skyforger, R.A.P., Dzelzs Vilks, Autobuss Debes\xc4\xabs, PND, Nasty Smile, Zombis un SLOU, The Mundane, Oceanfall, Meldra, In.Stora, Vic Anselmo, Iedomu Sp\xc4\x81rni, The Signals, Special Cases, IndyGo, Pupociklu Vasara, Age Of Stones, GhettoZloba, Crowd, Astro\'n\'out, Lietotas M\xc4\x93beles No Holandes, Bez PVN u.c.\n_START_SECTION_\nViesu koncerts\n_START_PARAGRAPH_\nNeat\xc5\x86emama festiv\xc4\x81la da\xc4\xbca bija ar\xc4\xab viesu koncerts, kur\xc4\x81 15 gadu laik\xc4\x81 uzst\xc4\x81ju\xc5\xa1\xc4\x81s daudzas grupas gan no Latvijas gan \xc4\x81rvalst\xc4\xabm. Festiv\xc4\x81l\xc4\x81 k\xc4\x81 viesi uzst\xc4\x81ju\xc5\xa1ies: Linga, Otra Puse, Pr\xc4\x81ta V\xc4\x93tra, L\xc4\xabvi, Bru\xc4\xa3is, Odis, Opus Pro, No Big Silence, Jauns M\xc4\x93ness, Pienved\xc4\x93ja Piedz\xc4\xabvojumi, Huskvarn, Igo, Herlis, Time After Time, M\xc4\x81sas, I\xc4\xbc\xc4\xa3i, R\xc4\x81pu\xc4\xbci Ar Putniem, Sanctimony, Skyforger, Logo, FeiK, Autobuss Debes\xc4\xabs, Dzelzs Vilks, Ozols, Fomins un Kleins, Hospit\xc4\x81\xc4\xbcu Iela, Daruma, Double Faced Eels, Z-Scars, Crowd, Pupociklu Vasara, Mofo, Inokentijs M\xc4\x81rpls, Trendkill Method, Finx.'